TÖÖVÕTULEPING NR /<regist_nr>
	 
Tallinnas, digitaalallkirjastamise kuupäeval	

Tallinna Keskkonna- ja Kommunaalamet (edaspidi tellija), registrikood 75014913, aadress Mündi 2, 15197 Tallinn, mida volituse alusel esindab ……………………………………………….

ja 

…………………………………… (edaspidi töövõtja), registrikood ………….., aadress …………………….,  mida volituse alusel esindab …………………,

keda edaspidi üksinda viidatud ka kui pool või ühiselt kui pooled, on sõlminud omavahel käesoleva töövõtulepingu (edaspidi leping) alljärgnevatel tingimustel:

1.	Lepingu dokumendid

1.1.	Lepingu dokumendid koosnevad lepingust, lepingu lisadest ja lepingu muudatustest. Termini all „leping“ mõistetakse lepingu tähenduses kõiki lepingu dokumente. Lepingu juurde kuuluvad järgmised lisad:
1.1.1.	Lisa 1 - Ostumenetluse „Russalka I (Reidi) sademevee kollektori valgala reostajate väljaselgitamine“ dokumendid;
1.1.2.	Lisa 2 - Töövõtja pakkumus;
1.1.3.	Lisa 3 - Töö üleandmise-vastuvõtmise akti vorm.
1.2.	Juhul, kui lepingu erinevate dokumentide vahel on vastuolusid või võimaldavad need mitmesugust tõlgendust, lähtutakse hanke käigus tellija antud selgitustest. Juhul, kui hanke käigus ei ole vastuolude, vasturääkivuste või puuduste kohta selgitusi küsitud, lähtutakse lepingu tõlgendamisel lepingupoolte ühisest tegelikust tahtest või sellest, nagu lepingupooltega sarnane mõistlik isik seda samadel asjaoludel pidi mõistma.

2.	Lepingu OBJEKT

2.1.	Lepingu objektiks on ostumenetlusega hanke „Russalka I (Reidi) sademevee kollektori valgala reostajate väljaselgitamine“ pakkumuses nimetatud töö (edaspidi töö) teostamine, mis hõlmab töö tegemiseks vajalike dokumentide koostamist töö tehnilises kirjelduses kirjeldatud mahus.

3.	töövõtja KINNITUSED, kohustused ja ÕIGUSED

Töövõtja kinnitab, et:
3.1.	ta on põhjalikult tutvunud objektiga ning muude lepingu täitmiseks vajalike asjaoludega. 
3.2.	talle on esitatud või on olnud kättesaadavad kõik andmed ja dokumendid, millega ta pidas töö edukaks teostamiseks vajalikuks tutvuda ning ta kinnitab, et nimetatud andmed ja dokumendid on piisavad töö nõuetekohaseks teostamiseks ja töö teostamisega seonduvate riskide hindamiseks.
3.3.	talle ei ole teada ühtegi asjaolu, mis takistaks või seaks ohtu töö nõuetekohase ja tähtaegse teostamise ning ta ei ole avastanud mingeid puudusi ega vigu, mis võiksid põhjustada töö mittevastavuse lepingu tingimustele.
3.4.	ta on pakkumuse tegemisel arvestanud ka töödega, mis ei ole hanke (ostumenetluse) dokumentides sõnaselgelt kirjeldatud, kuid mis on tuginedes heale tavale ja töövõtja professionaalsusele vajalikud töö nõuetekohaseks teostamiseks. Lisaks kinnitab töövõtja, et töid on võimalik lepinguga kokkulepitud mahus ja tasu eest teha.
3.5.	tal, sh tema poolt kaasatud isikutel, on töö tegemiseks piisavad teadmised, vajalik kvalifikatsioon ja kogemus ning ta omab töö nõuetekohaseks tegemiseks piisavalt vajalikke ressursse.
3.6.	ta omab lepingu täitmiseks vajalikke kehtivaid litsentse, tegevuslubasid ning registreeringuid.

Töövõtja on kohustatud:
3.7.	teostama töö tehnilise kirjeldusega lubatud mahus. 
3.8.	tagama, et töö vastab lepingus ja selle lisades esitatud nõuetele, õigusaktidele, normidele, standarditele (EVS või sellega samaväärse), heale tavale ja tavaliselt sarnastele töödele esitatavatele nõuetele. Töö peab võimaldama tellijal saavutada lepingus eeldatud eesmärgi ning olema asjaolusid arvestades mõistlikud, kuid vähemalt keskmise kvaliteediga.
3.9.	küsima tellijalt tööde tegemiseks vajalikke korraldusi ja juhiseid. Töövõtja on muu hulgas kohustatud tellijat viivitamata kirjalikult teavitama sellest, kui tellija juhise või korralduse järgimine ohustab tööde kvaliteeti või võib muul viisil takistada lepingu täitmist või lepingu eesmärgi saavutamist. Vajaduse korral on töövõtja kohustatud pakkuma tellijale ise lahendusi või tegema ettepanekuid, et muuta tööde tegemine efektiivsemaks, parandada tööde kvaliteeti või soodustada muul viisil lepingu eesmärgi saavutamist.
3.10.	teatama tellijale kirjalikult viivitamata 5 tööpäeva jooksul asjaolu ilmnemisest, mis takistab kvaliteedinõuetest või tähtaegadest kinnipidamist või töö nõuetekohast alustamist, tegemist või lõpetamist.
3.11.	kasutama lepingu täitmisel kvalifitseeritud ja usaldusväärseid isikuid, kellel on kõik nõutavad litsentsid ja load ning kogemused ja eriteadmised ning kes ei kahjusta mingilgi määral ega viisil tellija huve. Muuhulgas kohustub töövõtja teavitama tellijat kõikidest töö teostamiseks kasutatavatest alltöövõtjatest. Kui mõni töövõtja kasutatud isik (sh alltöövõtja) ei vasta eeltoodud nõudele, siis tellija nõudmisel on töövõtja kohustatud selle isiku sobivaga asendama.
3.12.	kandma töö juhusliku hävimise ja kahjustumise riisikot kuni töö üleandmiseni tellijale.
3.13.	tegema viivitamata omal kulul vajalikke parendus- või täiendustöid, kui tellija teatab töövõtjale, et töö ei vasta lepingus kokku lepitud või õigusaktis sätestatud tingimustele.
3.14.	kinni pidama kõikidest Eesti Vabariigi korruptsioonivastastest õigusaktidest.
3.15.	mitte sõlmima lepingu täitmisega seoses tellija nimel tegutsevate isikutega ja nendega korruptsioonivastase seaduse § 7 tähenduses seotud isikutega kokkuleppeid, mitte tegema neile lepingu täitmisega seoses kingitusi või soodustusi, mida ei saa üheselt mõista tavapärase viisakusavaldusena korruptsioonivastase seaduse § 4 tähenduses, või mitte seadma neid olukorda, mis võivad kaasa tuua tegeliku või näilise huvide konflikti; 
3.16.	järgima, et kui tema  korraldab oma äritegevuse raames üritusi, kuhu kutsub lepingu täitmisega seoses tellija nimel tegutseva(id) isiku(id), siis ei tohi nende ürituste eesmärk olla tellijaga seotud isikute mõjutamine ja nendel üritustel võõrustamisel peab jääma tavapärase viisakusavalduse raamesse;
3.17.	kasutusele võtma meetmed, et vältida korruptsiooni tema nimel tegutsevate isikute, oma alltöövõtjate või muude töövõtjaga seotud kolmandate isikute poolt seoses käesoleva lepingu täitmisega; 
3.18.	tegema pooltega koostööd korruptsioonivastaste meetmete rakendamisel, sh informeerima viivitamata pooli kõigist lepingu täitmisega seotud korruptsioonijuhtumi kahtlustest. 
Töövõtjal on õigus:
3.19.	nõuda tellijalt tööde tegemiseks vajalikke juhiseid;
3.20.	kasutada töö tegemiseks kolmandaid isikuid tellija eelneval kirjalikul nõusolekul;
3.21.	saada tellijalt töö tegemise eest tasu vastavalt lepingus sätestatud tingimustele ja korrale.

4.	Tellija KOHUSTUSED ja õigused

Tellija on kohustatud:
4.1.	edastama töövõtjale teabe, mis tellija hinnangul aitab töö tegemisele kaasa.
4.2.	andma töövõtjale korraldusi ja juhiseid töö tegemise või töö puuduste kõrvaldamise kohta või muudes lepingu täitmise või tööde tegemisega seotud küsimustes.
4.3.	tasuma töövõtjale tehtud töö eest lepingus kokku lepitud tingimustel ja korras.
4.4.	kinni pidama kõikidest Eesti Vabariigi korruptsioonivastastest õigusaktidest;
4.5.	käesoleva lepingu täitmise käigus pooli abistama lepingus nimetatud korruptsioonivastaste meetmete rakendamisel, sh teavitama viivitamata pooli kõigist lepingu täitmisega seotud korruptsioonijuhtumi kahtlustest.

Tellijal on õigus:
4.6.	nõuda töövõtjalt lepingus sätestatud kvaliteedinõuetest, tähtaegadest, lähteandmetest ja maksumusest kinnipidamist.
4.7.	kontrollida igal ajal töö vastavust lepingus kokkulepitule, õigusaktides kehtestatud nõuetele,  ning tellija eesmärgile ja huvidele.
4.8.	mitte lubada töö tegemisel kasutada vahetuid isikuid ja alltöövõtjaid, kelle kvalifikatsioon tekitab põhjendatud kahtlusi. Samuti on tellijal õigus nõuda selliste töövõtja poolt töö teostamiseks kasutatavate isikute kõrvaldamist, kelle tegevus või tegevusetus ähvardab tellija mõistlikul äranägemisel töö edukat teostamist või põhjustab muid probleeme pooltevahelises suhtluses.
4.9.	jätta töö vastu võtmata, kui selles esineb puudusi.
4.10.	kõrvaldada töös esinev puudus või lasta see kõrvaldada kolmandal isikul, kui töövõtja ei kõrvalda töös esinevat puudust mõistliku aja jooksul pärast tellijapoolset teavitamist.
4.11.	nõuda töövõtjalt töö puuduse kõrvaldamisega seotud kulutuste ja kahju hüvitamist.
4.12.	leping üles öelda, kui töövõtja rikub korruptsioonivastaseid õigusakte või on rikkunud lepingus ettenähtud korruptsioonivastaseid meetmeid;

5.	TÖÖ TÄHTAEG JA ÜLEANDMINE
5.1.	Töö aruande esitamise tähtaeg on 20.12.2024. 
5.2.	Töövõtja annab töö üle vastavalt tehnilises kirjelduses sätestatule.
5.3.	Töövõtja esitab töö valmimisel tellijale allkirjastamiseks töö üleandmise-vastuvõtmise akti. Tellija on kohustatud töö 7 kalendripäeva jooksul arvates akti esitamisest üle vaatama, allkirjastama akti ning tagastama selle töövõtjale. 
5.4.	Tellijal on õigus keelduda töö vastuvõtmisest ning töö üleandmise-vastuvõtmise akti allkirjastamisest, kui ülevaatamisel ilmneb, et töö ei vasta lepingu tingimustele või esineb mistahes muu puudus. Töös vigade ja puuduste tuvastamisel kohustub tellija 7 kalendripäeva jooksul arvates akti esitamisest esitama töövõtjale kirjaliku otsuse töö vastuvõtmisest keeldumise kohta, sh puuduste ja vigade loetelu koos kirjeldusega. Seejärel kõrvaldab töövõtja puudused ja vead 14 kalendripäeva jooksul ja esitab uuesti töö tellijale vastuvõtmiseks.
5.5.	Töö omandiõigus läheb töövõtjalt tellijale üle üleandmise-vastuvõtmise akti allkirjastamisest.
5.6.	Töö vastuvõtmine ei välista puuduste või mittevastavuste esinemisel hilisemate pretensioonide esitamist tellija poolt. Kui tellija ei aktsepteeri tööd või kui pärast töö vastuvõtmist ilmnevad puudused, kohustub töövõtja tööd viivitamata parandama või täiendama või saavutama muul viisil nende vastavuse lepingule ja tellija nõudmistele.

6.	TASU ja maksmise kord
6.1.	Töö maksumus (tasu) on …… eurot, millele lisandub käibemaks kehtivas määras. Tasu hõlmab kõiki kulusid (sh tööjõukulu, materjali, alltöövõtu ning töö parandamise ja täiendamise kulusid), mida on vaja teha lepingu eesmärgi saavutamiseks. 
6.2.	Töö eest tasutakse ühes osas ja makstav tasu on lõplik v.a seaduses ja lepingus sätestatud juhtudel, ning ei kuulu korrigeerimisele seoses riiklike ega kohalike maksude tõusmise ega muude asjaolude tõttu. Muuhulgas ei sõltu tasu töövõtja tehtavate kulutuste suurenemisest.
6.3.	Töövõtjal on õigus esitada tellijale tasumiseks e-arve pärast üleandmise-vastuvõtmise akti allkirjastamist.
6.4.	Töövõtja kajastab tellijale esitatavas e-arve xml-failis „Extension extensionId“ plokis andmeväljal „InformationContent“ lepingu numbri. Tellija maksetähtaeg on 30 kalendripäeva e-arve saamisest. Arvel peavad olema toodud lepingu number ja tellija kontaktisiku nimi.

7.	vastutus
7.1.	Pool vastutab lepingu rikkumisega teisele poolele tekitatud kahju eest. Tellija vastutus töövõtja ees on piiratud lepingu alusel makstava tasuga, sõltumata lepingu rikkumise põhjusest või tagajärjest.
7.2.	Töövõtjal on õigus nõuda tellijalt viivist tähtajaks tasumata käibemaksuta summalt VÕS § 113 sätestatud määras iga viivitatud kalendripäeva eest. Viivise saamiseks peab töövõtja esitama tellijale kirjaliku nõude ning vastavasisulise arve.
7.3.	Tellijal on õigus nõuda töövõtjalt leppetrahvi 0,5% lepingu tasust (käibemaksuta) iga kalendripäeva eest, lepingu rikkumisest arvates kuni lepingu nõuetekohase täitmiseni. 
7.4.	Leppetrahvi saamiseks peab tellija esitama töövõtjale kirjaliku nõude 3 kuu jooksul hetkest, kui tellija sai teada leppetrahvi nõudmise aluseks olevast asjaolust. 
7.5.	Tellijal on õigus leppetrahv tasaarvestada töövõtja tasutavate arvetega. 
7.6.	Töövõtja kohustub tasuma leppetrahvi 14 kalendripäeva jooksul leppetrahvi nõude saamisest, kui tellija ei kohalda punktis 7.5 sätestatut. 
7.7.	Lisaks leppetrahvi nõudele on tellijal õigus kasutada töövõtja vastu kõiki teisi õiguskaitsevahendeid, sh nõuda lepingu täitmist ja kahju hüvitamist.

8.	VÄÄRAMATU JÕUD
8.1.	Pooled vabanevad lepingust tulenevate ja sellega seotud kohustuste täitmisest osaliselt või täielikult, kui seda takistab vääramatu jõud, kusjuures pooled on kohustatud rakendama kõiki abinõusid, et ära hoida teisele poolele kahju tekitamine ja tagada võimalikult suures ulatuses lepingu täitmine. Vääramatu jõu esinemine peab olema tõendatud selle poole poolt, kes soovib viidata nimetatud asjaoludele, kui alusele, et vabaneda seadusest tulenevast ja/või lepingus sätestatud vastutusest endale lepinguga võetud kohustuste rikkumise eest.
8.2.	Vääramatu jõu esinemisest tuleb teist poolt viivitamatult kirjalikult informeerida.
8.3.	Vääramatu jõu esinemisel pikeneb töö lõpptähtaeg, samuti kõik ajagraafikus ettenähtud vahetähtajad nimetatud asjaolude esinemise perioodi võrra. Vääramatu jõu esinemisel kestusega üle 3 kalendrikuu on pooltel õigus leping üles öelda. Sellisel juhul on tellija kohustatud tasuma töövõtjale faktiliselt teostatud tööde eest.

9.	lepingu kehtivus, ÜLESÜTLEMINE JA LÕPETAMINE
9.1.	Leping jõustub selle allkirjastamisest poolte poolt (tähtaega hakatakse arvestama viimasest allkirjast) ning kehtib kuni kumbki pool on täitnud kõik lepingulised kohustused või lepingu lõppemiseni lepingus sätestatud juhtudel.
9.2.	Tellijal on õigus leping ilma etteteatamiseta üles öelda järgmistel juhtudel:
9.2.1.	töövõtja jätab töö pooleli või annab teisiti selgelt mõista, et ei kavatse tööd lõpule viia;
9.2.2.	töövõtja kaasab alltöövõtjaid ilma tellijaga kooskõlastamata ja/või annab osa tööst üle ilma tellija nõusolekuta;
9.2.3.	töövõtja paneb toime muu lepingu rikkumise ja ei kõrvalda rikkumist 10 päeva jooksul tellija nõude saamisest; 
9.2.4.	töövõtja suhtes esitatakse pankrotiavaldus või kuulutatakse välja töövõtja pankrot.
9.2.5.	muudel õigusaktides sätestatud juhtudel, kui lepingus ei ole sätestatud teistsugust regulatsiooni.
9.3.	Kui tellija ütleb lepingu üles töövõtjast tingitud asjaolu tõttu, kohustub töövõtja hüvitama tellijale kõik sellega kaasnevad kulud ja kahju (sh töö kallinemise, töö üleandmisega viivitamisest põhjustatud kahju ning töö ümbertegemise kulud jm).
9.4.	Töövõtjal on õigus leping erakorraliselt üles öelda üksnes juhul, kui tellija viivitab raha tasumisega 30 kalendripäeva või rohkem ega kõrvalda sellist rikkumist 10 kalendripäeva jooksul töövõtja sellekohase nõude saamisest.
9.5.	Pooltel on õigus kahepoolsel kirjalikul kokkuleppel leping igal ajal lõpetada. 

10.	TEADETE EDASTAMINE
10.1.	Kõik teated ja muu informatsioon peab olema esitatud eesti keeles. Teated ja informatsioon loetakse nõuetekohaselt edastatuks, kui see on üle antud allkirja vastu või edastatud digitaalselt allkirjastatuna poole üldisel e-posti aadressil. Juhul, kui lepingus on informatsiooni edastamiseks ettenähtud kirjalik vorm või kui tegemist on informatsiooniga, millel on õiguslikud tagajärjed, edastatakse selline informatsioon poole ametlikult kirjablanketil, dateerituna, nummerdatuna ning poole esindaja allkirjastatuna.
10.2.	Informatsioonilist teadet, millel ei ole õiguslikke tagajärgi, samuti korraldusliku iseloomuga või kiireloomulist teadet võib edastada telefoni või e-posti teel.
10.3.	Pool võib igal ajal muuta aadressi ja muid kontaktandmeid, kuhu teated või muu informatsioon toimetatakse, ning oma vastavaid kontaktisikuid, teatades sellest teistele pooltele e-posti teel. Nimetatud teade lisatakse lepingu juurde ning seda ei käsitleta lepingu muutmisena.
10.4.	Lepingu täitmisega ja töö üleandmisega seotud küsimustes on poolte esindajateks järgmised isikud:
10.4.1.	tellija esindaja töö teostamisel ja vastuvõtmisel on veekeskkonna spetsialist Silver Riige, tel. +372 640 4713, e-posti aadress: silver.riige@tallinnlv.ee .  
10.4.2.	töövõtja esindaja töö üleandmisel on ……….., tel. +372 ………, e-posti aadress:…………..  .

11.	MUUD TINGIMUSED
11.1.	Töövõtjal on õigus lepingust tulenevaid ja sellega seotud õigusi ja kohustusi kolmandatele isikutele üle anda ainult tellija eelneval kirjalikul nõusolekul. Tellijal on õigus keelduda nõusoleku andmisest.
11.2.	Lepingut muudetakse ainult poolte kirjaliku kokkuleppe alusel kooskõlas lepingu või riigihangete seadusega. Lepingu muudatus kehtib üksnes juhul, kui see on vormistatud kirjalikult ja kumbki pool on selle allkirjastanud.
11.3.	Lepingule kohaldatakse Eesti õigust. Lepingust tulenevad vaidlused ja lepingus reguleerimata küsimused lahendatakse läbirääkimise teel. Kui pooled ei jõua kokkuleppele, lahendatakse vaidlus Harju Maakohtus.

12.	Poolte ALLKIRJAD

TELLIJA:

Tallinna Keskkonna- ja Kommunaalamet
………………
……………………………
/allkirjastatud digitaalselt/

	
TÖÖVÕTJA:

……………………………
……………
………………….
/allkirjastatud digitaalselt/

Lisa 3. 

Töö üleandmise-vastuvõtmise akt

Tallinn, kuupäev:

Käesolevaga (töövõtja) annab üle ja Tallinna Keskkonna- ja Kommunaalamet võtab vastu kooskõlas lepinguga nr …, mis on sõlmitud …, alljärgneva töö: 

Töö „Russalka I (Reidi) sademevee kollektori valgala reostajate väljaselgitamine“ töö tehnilises kirjelduses märgitud failiformaadina.

Tasumisele kuuluv summa … eurot, millele lisandub käibemaks kehtivas määras.

Akt on koostatud ja allkirjastatud digitaalselt.

Vastuvõtja 						Üleandja
(nimi, amet) 						(nimi, amet)
Tallinna Keskkonna- ja Kommunaalamet					/Töövõtja/
(allkirjastatud digitaalselt)					(allkirjastatud digitaalselt)